
SPOROČILO ZA JAVNOST


Sprememba Javnega poziva za izbor projektnih predlogov za uvrstitev na indikativni seznam
naložb za sofinanciranje s sredstvi Sklada za modernizacijo v obdobju 2024-2030 (oznaka: JP MS 2023) – podaljšanje roka za predložitev vlog


Obveščamo vas, da se zaradi prejema številnih vprašanj in usklajevanj odgovorov na vprašanja z EIB podaljšuje rok za predložitev vlog na Javni poziv za izbor projektnih predlogov za uvrstitev na indikativni seznam naložb za sofinanciranje s sredstvi Sklada za modernizacijo v obdobju 2024-2030. Besedilo javnega poziva se spremeni tako, da se tretji odstavek 10.2 točke glasi:

»Rok za predložitev vlog je 30. 9. 2023 (velja datum poštnega žiga).«

Vloga se šteje za pravočasno, če bo osebno dostavljena v vložišče ministrstva ali poslana priporočeno po pošti najkasneje na dan roka. Vloga, ki bo oddana po poteku roka za oddajo vlog, bo s sklepom zavržena kot prepozna ter vrnjena predlagatelju.
Hkrati obveščamo vse zainteresirane, da smo danes objavili odgovore na vprašanja, prejeta do dne 1. 9. 2023. Morebitna vprašanja je še vedno možno posredovati po elektronski pošti na naslov: ms.mope@gov.si in gp.mope@gov.si.
Odgovori bodo objavljeni na spletni strani ministrstva na naslovu: https://www.gov.si/drzavni-organi/ministrstva/ministrstvo-za-okolje-podnebje-in-energijo/.

